S พุ่ง 6% นิวไฮรอบ 8 เดือน ลุ้นกำไรปี 62 โตเกินเท่าตัวแตะ 1.6 พันลบ.โบรกฯเคาะเป้า 4.20 บ.
S พุ่ง 6% นิวไฮรอบ 8 เดือน ลุ้นกำไรปี 62 โตเกินเท่าตัวแตะ 1.6 พันลบ.โบรกเคาะเป้า 4.20 บ. โดย ณ เวลา 10.04 น. อยู่ที่ระดับ 3.58 บาท บวก 0.20 บาท หรือ 5.92% สูงสุดที่ระดับ 3.62 บาท ต่ำสุดที่ระดับ 3.54 บาท ด้วยมูลค่าการซื้อขาย 138.97 ล้านบาท
12 มิ.ย. 2562

ผู้สื่อข่าวรายงาน ราคาหุ้นบริษัท สิงห์ เอสเตท จำกัด (มหาชน) หรือ S ณ เวลา 10.04 น. อยู่ที่ระดับ 3.58 บาท บวก 0.20 บาท หรือ 5.92% สูงสุดที่ระดับ 3.62 บาท ต่ำสุดที่ระดับ 3.54 บาท ด้วยมูลค่าการซื้อขาย 138.97 ล้านบาท โดยราคาหุ้นปรับตัวขึ้นแรงในรอบ 8 เดือน นับตั้งแต่ราคาปิดที่ระดับ 3.60 บาท เมื่อวันที่ 10 ต.ค.62

ด้านนักวิเคราะห์ บล.เมย์แบงก์ กิมเอ็ง ระบุในบทวิเคราะห์  เริ่มต้นคำแนะนำ “ซื้อ” ราคาเป้าหมาย 4.20 บาท/หุ้น (Upside 24%) ภายหลังลงทุนและปรับโครงสร้างธรุกิจมานานกว่า 2-3 ปี โดยมองว่าปัจจุบันบริษัทกำลังเข้าสู่การเติบโต และเป็นช่วงเวลาที่ดีสำหรับการเริ่มทยอยสะสม S
โดยคาดกำไรปีนี้จะเติบโตสูงกว่า 160% ที่ 1.6 พันล้านบาท จากการส่งมอบ 2 โครงการใหญ่ และเติบโตต่อเนื่อง 30% ในปี 2563 จากการรับรู้รายได้ JV มากไปกว่านั่นในช่วงครึ่งหลังปี 62 บริษัทเตรียม Spin off ธุรกิจโรงแรมกว่า 39 แห่ง (SHR) เข้าจดทะเบียนในตลาดหลักทรัพย์ ซึ่งจะเป็นการ Unlock value สำคัญ และต่อยอดการลงทุนในอนาคตและผ่อนคลายฐานะการเงิน D/E ลดลงเหลือ 1.6 เท่า
อย่างไรก็ตาม ประเมินมูลค่าเป้าหมายโดย SOTP ธุรกิจอสังหาอิง PER 12 เท่า (Premium กลุ่มเพียง 10% เมื่อเทียบกับอัตราการเติบโตในที่มากกว่าถึง 80%) และใช้ค่าเฉลี่ยกลุ่มโรงแรม 24 เท่า ปัจจุบันราคาหุ้น YTD ค่อนข้าง laggard กลุ่มอสังหาถึง 12% เป็นเหตุผลให้เริ่มต้นคำแนะนำซื้อ S ด้วยราคาเป้าหมาย 4.20 บาท